Diari Oficial de la Generalitat Valenciana


Sumari del DOGV 3985, del 24-04-2001 (2001/3114)

ACORD de 8 de març de 2001, de la Comissió Territorial d'Urbanisme de València, relatiu a la modificació de les Normes Subsidiàries de Vinalesa en l'àmbit de la unitat d'execució núm 6.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3985

Data del DOGV
:   24-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3114


Data del document
:   08-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vinalesa
    * pla d'urbanisme

ACORD de 8 de març de 2001, de la Comissió Territorial d'Urbanisme de València, relatiu a la modificació de les Normes Subsidiàries de Vinalesa en l'àmbit de la unitat d'execució núm 6. [2001/3114]
  
Vist l'expedient remés per l'Ajuntament de Vinalesa referit a la modificació de les Normes Subsidiàries en l'àmbit de la Unitat d'Execució Núm. 6, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió de 7 de setembre de 2000. Després del pertinent període d'exposició pública, en el qual es va presentar una al·legació, es va aprovar provisionalment pel mateix òrgan amb data 20 de desembre de 2000.
  
Segon
  
La documentació remesa forma part del programa presentat per la mercantil SAUSAN, SL, per al desenvolupament de la unitat d'execució de referència, que inclou com a alternativa tècnica, una proposta de modificació del planejament municipal en aquest àmbit.
  
El projecte de modificació consta de memòria informativa, memòria justificativa i plans d'informació i ordenació.
  
Tercer
  
La modificació afecta a la Unitat d'Execució Núm. 6 delimitada en sòl urbà pel planejament general i proposa de forma general, a més d'una xicoteta redelimitació, l'alteració de l'ordenació vigent, justificada en síntesi, en la millora de la integració de l'espai edificat amb respecte de les zones de vianants i espais lliures, així com amb el sòl urbà confrontant, i a minorar en la mesura que es puga, l'afectació del futur polígon industrial a l'altre costat de la ronda, mitjançant la previsió d'una zona verda perimetral.
  
La nova ordenació proposada es concreta, de forma comparativa amb el planejament vigent en el següent quadre:
  
 UE-6 MOD. UE-6
  
Superfície 17.640 m2 17.005 m2
  
ZV 750 m2 3.535,27 m2
  
RV+AV 9.044 m2 5.444,56 m2
  
Edificabilitat total 23.764 m2t 18.305.86 m2t
  
ISD 0.5552 m2/m2 0.5389 m2/m2
  
IEB 1,35 m2/m2 1.08 m2/m2
  
ISD/IEB 0.411 0.5006
  
Quart
  
Vinalesa té el Pla General aprovat definitivament per la Comissió Territorial d'Urbanisme amb data 15 de novembre de 1990, que ha sigut objecte de diverses modificacions puntuals.
  
Com a antecedent de l'expedient, cal mencionar la petició de cèdula d'Urbanització relativa a la UE Núm. 6 d'aquest municipi, presentada pel promotor amb data 22 d'octubre de 1999, que no va ser admesa a tràmit, per comportar el programa modificacions de l'ordenació establida pel planejament general en l'àmbit.
  
Cinqué
  
El director general d'Urbanisme i Ordenació Territorial va emetre, amb data 2 d'octubre de 2000, l'informe previ de caràcter favorable respecte del projecte.
  
Sisé
  
La Comissió Informativa de la Comissió Territorial d'Urbanisme de València, en sessió de 28 de febrer de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La modificació justifica que la relació entre l'índex del sòl dotacional i l'índex d'edificabilitat bruta de la nova ordenació, és superior a la derivada de l'ordenació vigent, tot això de conformitat amb el que estableix l'article 17 de l'annex al Reglament de Planejament de la Comunitat Valenciana.
  
Quart
  
Les determinacions contingudes en la modificació es consideren correctes de forma general, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
Respecte al fons de la modificació pretesa, es tracta de determinacions relatives a l'ordenació detallada, si no hi ha altre remei, de competència municipal.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 8 de març de 2001, acorda aprovar definitivament la modificació de les Normes Subsidiàries de Vinalesa, en l'àmbit de la Unitat d'Execució Núm. 6.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'UN MES, comptador a partir de l'endemà de la seua publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 8 de març de 2001.- El secretari de la Comissió Territorial d'Urbanisme: José Manuel Palau Navarro.